ส่วนที่ ๔
แนวทางการติดตามประเมินผล
          
เนื่องด้วยการติดตามและประเมินผลโครงการเป็นหน้าที่ที่สำคัญอย่างหนึ่งในการดำเนินงานพัฒนาองค์กรปกครองส่วนท้องถิ่น ดังนั้น องค์กรปกครองส่วนท้องถิ่นจึงจำเป็นต้องมีองค์กรที่ทำหน้าที่ติดตามและประเมินผลการพัฒนา 
          
สำหรับการติดตามและประเมินผลแผนพัฒนาขององค์กรปกครองส่วนท้องถิ่นนั้น ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 หมวด 6 ข้อ 28 ได้กำหนดให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย
          

(๑) สมาชิกสภาท้องถิ่นที่สภาท้องถิ่นคัดเลือกจำนวนสามคน
         

(๒) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน
          

(๓) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน
          

(๔) หัวหน้าส่วนการบริหารที่คัดเลือกกันเองจำนวนสองคน
          


(๕) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน
           โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการ และกรรมการ อีกหนึ่งคนทำหน้าที่เลขานุการของคณะกรรมการ 

            กรรมการตามข้อ ๒๘ ให้มีวาระอยู่ในตำแหน่งคราวละสองปีและอาจได้รับการคัดเลือกอีกได้

ซึ่งคณะกรรมการติดตามและประเมินผลแผนพัฒนาท้องถิ่น ประกอบจากหลายฝ่ายด้วยกัน ทั้งองค์กรปกครองส่วนท้องถิ่น สมาชิกสภาท้องถิ่น ผู้แทนประชาคมท้องถิ่น หน่วยงานที่เกี่ยวข้อง รวมทั้งผู้ทรงคุณวุฒิ ที่ผู้บริหารท้องถิ่นคัดเลือก ซึ่งการที่คณะกรรมการมาจากหน่วยงานหลายฝ่ายนี้จะทำให้การติดตามและประเมินผลเป็นไปอย่างมีประสิทธิภาพ และผลของการประเมินสามารถวัดผลบรรลุและวัดความสำเร็จของโครงการเพื่อนำไปใช้ในการแก้ไขหรือปรับปรุงการปฏิบัติงานของโครงการได้อย่างแท้จริง
๔.1 กรอบและแนวทางในการติดตามและประเมินผล
            ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 หมวด 6     ได้กำหนดให้คณะกรรมการติดตามและประเมินผลแผนพัฒนาท้องถิ่น 
            ข้อ 29 คณะกรรมการติดตามและประเมินผลแผนพัฒนาท้องถิ่นมีอำนาจหน้าที่ ดังนี้
(๑) กำหนดแนวทาง วิธีการในการติดตามและประเมินผลแผนพัฒนา
(๒) ดำเนินการติดตามและประเมินผลแผนพัฒนา
(๓) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกันอย่างน้อยปีละหนึ่งครั้ง ภายในเดือนธันวาคมของทุกปี ทั้งนี้ให้ปิดประกาศโดยเปิดเผยไม่น้อยกว่าสามสิบวัน
(๔) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร
ข้อ ๓๐ องค์กรปกครองส่วนท้องถิ่นอาจมอบให้หน่วยงานหรือบุคคลภายนอกดำเนินการหรือร่วมดำเนินการติดตามและประเมินผลแผนพัฒนาได้ โดยมีขั้นตอนดำเนินการ ดังนี้
(๑) คณะกรรมการติดตามและประเมินผลแผนพัฒนาท้องถิ่นจัดทำร่างข้อกำหนด ขอบข่ายและรายละเอียดของงานที่จะมอบหมายให้หน่วยงานหรือบุคคลภายนอกดำเนินการ เพื่อเสนอผู้บริหารท้องถิ่น
(๒) ผู้บริหารท้องถิ่นพิจารณาอนุมัติข้อกำหนด ขอบข่ายและรายละเอียดของงาน
(๓) หน่วยงานหรือบุคคลภายนอกดำเนินการหรือร่วมดำเนินการติดตามและประเมินผล
(๔) ให้หน่วยงานหรือบุคคลภายนอกที่ดำเนินการหรือร่วมดำเนินการติดตามและประเมินผลรายงานผลการดำเนินการซึ่งได้จากการติดตามและประเมินผลต่อคณะกรรมการติดตามและประเมินผล เพื่อประเมินผลการรายงานผล เสนอความเห็นต่อผู้บริหารท้องถิ่น
(๕) ผู้บริหารท้องถิ่นเสนอผลการติดตามและประเมินผลต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกันอย่างน้อยปีละหนึ่งครั้ง ภายในเดือนธันวาคมของทุกปี ทั้งนี้ให้ปิดประกาศโดยเปิดเผยไม่น้อยกว่าสามสิบ       
๔.2 ระเบียบ วิธีในการและเครื่องมือที่ใช้ในการติดตามและประเมินผล
ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 ดังกล่าว จุดมุ่งหมายสำคัญของการประเมินผลแผนนั้น คือ การประเมินว่ามีการนำแผนพัฒนาไปปฏิบัติอย่างแท้จริงเพียงใด และได้ผลเป็นอย่างไรเพื่อที่จะสามารถวัดความสัมฤทธิ์ผลของแผนยุทธศาสตร์ได้ ในขณะเดียวกันก็สามารถเก็บรวบรวมข้อมูลเพื่อใช้เป็นสมมุติฐานในการจัดทำแผนพัฒนาฉบับต่อไปได้ ดังนั้น การที่จะประเมินผลแผนพัฒนาในภาพรวมได้ จำเป็นต้องประเมินผลการปฏิบัติในแต่ละแนวทางการพัฒนาก่อน เพื่อนำไปสู่การวัดความสำเร็จของยุทธศาสตร์ ซึ่งจะแสดงให้เห็นได้ว่าการพัฒนาเป็นไปในแนวทางใด บรรลุวัตถุประสงค์ของการพัฒนาที่ยั่งยืนและตอบสนองต่อวิสัยทัศน์หรือไม่ ดังนั้นในขั้นต้น องค์กรปกครองส่วนท้องถิ่นจึงต้องติดตามและประเมินผลแผนพัฒนาสามปี ให้ได้ข้อมูล ข้อเท็จจริง อันจะนำมาสู่บทสรุปที่ไม่บิดเบือนจากผลการปฏิบัติจริงที่เกิดขึ้น

           (๑)  การติดตาม

        การติดตาม (Monitoring) คือ การตรวจติดตามงาน หรือการปฏิบัติงาน เพื่อลดปัญหาที่เกิดขึ้นในระหว่างการดำเนินงาน การติดตามเป็นเครื่องมือที่ใช้สำหรับการควบคุมการดำเนินงาน เพื่อประโยชน์ในการปรับปรุงหรือเปลี่ยนแปลงการปฏิบัติงานให้เป็นไปด้วยดีในทันทีที่เกิดปัญหาอุปสรรค
        การติดตามทำให้เราทราบว่าขณะนี้ได้มีการปฏิบัติตามแผนถึงระยะใดแล้วซึ่งการติดตามแผนพัฒนา      ขององค์การบริหารส่วนตำบลท่าดีจะใช้แบบติดตามโดยใช้แบบมาตรฐานการติดตามและประเมินผลขององค์กรปกครองส่วนท้องถิ่น เป็นเครื่องมือสำคัญในการติดตามประเมินผลการดำเนินงาน ซึ่งประกอบด้วย แบบติดตามการดำเนินงานของโครงการและการเปลี่ยนแปลงโครงการ การติดตามการใช้จ่ายงบประมาณ การติดตามโครงการที่ได้รับเงินอุดหนุนเฉพาะกิจ ตลอดจนปัญหาและอุปสรรคในการดำเนินงาน 

             (๒)  การประเมินผล

                    การประเมินผล (Evaluation) คือ การตรวจสอบผลการดำเนินงานในระหว่างที่กำลังดำเนินการ   (On-going Evaluation) หรือ ภายหลังที่การดำเนินงานสำเร็จเสร็จสิ้นไปแล้ว (Ex-post Evaluation)
        องค์การบริหารส่วนตำบลท่าดี ใช้เกณฑ์มาตรฐานและตัวชี้วัดในการประเมิน เพื่อเป็นกรอบในการประเมินผลการดำเนินงานตามแผนพัฒนา ซึ่งจะช่วยให้เกิดความชัดเจน เป็นระบบ มีมาตรฐานและเป็นที่ยอมรับ ประกอบด้วย การสำรวจความพึงพอใจของผู้เกี่ยวข้องต่อผลการดำเนินงานขององค์การบริหารส่วนตำบลในภาพรวม  ความพึงพอใจของผู้เกี่ยวข้องต่อผลการดำเนินงานในแต่ละยุทธศาสตร์ และสรุปผลการเปลี่ยนแปลงของชุมชนตามตัวชี้วัด
เกณฑ์มาตรฐานและตัวชี้วัดการประเมินผล  ประกอบด้วย  7  เกณฑ์  22  ตัวชี้วัด  ดังนี้
	เกณฑ์มาตรฐาน
(Standard   Criteria)
	ตัวชี้วัด
(Indicators)
	ตัวอย่างกรอบตัวแปร
(Attributes)

	๑.สัมฤทธิ์ผลและการบรรลุวัตถุ    ประสงค์ของนโยบาย
	 - ผลผลิต
 - ผลลัพธ์
	-   ผลต่างระหว่าง เป้าหมายกับวัตถุประสงค์ที่กำหนดไว้

	2. ความเสมอภาคและความเป็น
    ธรรมในสังคม
	 - การเข้าถึง
 - การจัดสรรทรัพยากร
 - การกระจายผลประโยชน์
 - ความเสมอภาค
	-  ปริมาณคุณภาพ ทรัพยากร
-  ผลประโยชน์ที่แต่ละกลุ่มเป้า
   หมายได้รับในแต่ละครั้ง
-  การไม่เลือกปฏิบัติและ/หรือ
   การเลือกปฏิบัติที่เป็นคุณ

	เกณฑ์มาตรฐาน
(Standard Criterid
	ตัวชี้วัด
(Indicators)
	ตัวอย่างกรอบตัวแปร
(Attributes)

	3. ความสามารถและคุณภาพ 
    ในการให้บริการ

	 -  สมรรถนะของหน่วยงาน
 -  ความทั่วถึงและเพียงพอ
 -  ความถี่ในการให้บริการ
 -  ประสิทธิภาพการให้ 
    บริการ
	-  พื้นที่เป้าหมายและประชาชน
   กลุ่มเป้าหมายที่รับบริการ
-  จำนวนครั้ง ในการให้บริการ
-  ผลลัพธ์เทียบกับปัจจัยนำเข้า

	4.ความรับผิดชอบต่อหน่วยงาน

	 -  พันธกิจต่อสังคม
 -  ความรับผิดชอบต่อ
    สาธารณะ
 -  การให้หลักประกัน 
    ความเสี่ยง
 -  การยอมรับข้อผิดพลาด
	-  ภารกิจหลักและภารกิจรอง
-  การตัดสินใจ ที่สะท้อนความ
   รับผิดชอบ

	๕. การสนองตอบความต้องการของ 
    ประชาชน
	-  การกำหนดประเด็นปัญหา
- การรับฟังความคิดเห็น
- มาตรการเชิงยุทธศาสตร์ใน 
  การแก้ปัญหา
-ความรวดเร็วในการแก้ปัญหา
	-  สัดส่วนของประชากรกลุ่มเป้า
   หมาย ที่พอใจหรือไม่พอใจ
-  ความคาดหวัง
-  ผลสะท้อนกลับ

	๖. ความพึงพอใจของประชาชน
	-  ระดับความพึงพอใจ
-  การยอมรับหรือคัดค้าน
	-  สัดส่วนของประชากรกลุ่มเป้า
   หมาย ที่พอใจหรือไม่พอใจ
-  ความคาดหวัง
-  ผลสะท้อนกลับ

	7. ผลเสียหายต่อสังคม
	-  ผลกระทบภายนอก
   (ทาง บวกและทางลบ)
-  ต้นทุนทางสังคม
	-  ความสูญเสียทางเศรษฐกิจ
-  ผลกระทบด้านสิ่งแวดล้อม
-  ค่าเสียโอกาส
-  ความขัดแย้งทางสังคม


(๓)  รูปแบบและประเด็นการติดตามประเมินผล

รูปแบบที่ใช้ในการติดตามและประเมินผล ขององค์การบริหารส่วนตำบลท่าดี 
1. ระบบสารสนเทศเพื่อการจัดการงบประมาณขององค์กรปกครองส่วนท้องถิ่น (e-plan)
2. รูปแบบกระบวนการวิธีวิจัย โดยการออกแบบสอบถามประชาชนและส่วนราชการในพื้นที่เพื่อประเมินความพึงพอใจต่อผลการดำเนินงานขององค์การบริหารส่วนตำบลรายยุทธศาสตร์ 
        
       ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. 2548        ข้อ 28 ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น
        คณะกรรมการติดตามและประเมินผลแผนพัฒนาองค์การบริหารส่วนตำบลท่าดี
                     องค์การบริหารส่วนตำบลท่าดี ได้แต่งตั้งคณะกรรมการติดตามและประเมินผลแผนพัฒนาท้องถิ่นตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ เพื่อเป็นองค์กรรับผิดชอบในการติดตามและประเมินผลแผนพัฒนาท้องถิ่น  ประกอบด้วย
๑. นายสามารถ  มาศจร

สมาชิกสภาฯ

 
กรรมการ
๒. นายชัยวัฒน์  จารุเมฆิน
 
สมาชิกสภาฯ

 
กรรมการ
3. นายฉลวย  เชี่ยวชาญ

สมาชิกสภาฯ


กรรมการ
4. นางเฉลิม  สินธู


ประชาคม 


กรรมการ
5. นายโสภณ  พิศสุวรรณ

ประชาคม

 
กรรมการ
6. นางโสภาวดี  ไชยวิเชียร
 
ผู้ทรงคุณวุฒิ

 
กรรมการ
7. นางอุมาพร  คำคง

ผู้ทรงคุณวุฒิ


กรรมการ
8. ผู้อำนวยการโรงเรียนชุมชนลานสกา
ผู้แทนภารรัฐ

 
กรรมการ
9. ผู้อำนวยการโรงพยาบาลส่งเสริมสุขภาพตำบลบ้านบนโพธิ์  ผู้แทนภาครัฐ   กรรมการ
10. ส.ต.ต.สุรินทร์  เดชรักษา

ปลัดอบต.ท่าดี


กรรมการ
11. นางปัตมา  แก้วแสง

หัวหน้าสำนักปลัด


กรรมการ


ให้คณะกรรมการติดตามประเมินผลแผนพัฒนาท้องถิ่น  มีอำนาจหน้าที่ดังนี้
1. กำหนดแนวทาง วิธีการในการติดตามประเมินผลแผนพัฒนา
2. ดำเนินการติดตามและประเมินผลแผนพัฒนา
3. รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกันอย่างน้อยปีละหนึ่งครั้ง ภายในเดือน ธันวาคมของทุกปี  ทั้งนี้ให้ปิดประกาศโดยเปิดเผยไม่น้อยกว่าสามสิบวัน
4. แต่งตั้งอนุกรรมการหรือคณะทำงานเพื่อช่วยปฏิบัติงานตามที่เห็นสมควร

************************



